
	·       Ymgysylltu ag ystod ehangach o lenyddiaeth.

	·       Gwelir gwallau yn y cyfeirnodi yn y llyfryddiaeth. Gweler Llawlyfr Cyfeirnodi Havard am gymorth pellach:

	·       Parhau i ddatblygu’r elfen o edrych yn feirniadol ar gysyniadau, e.e. wrth drafod nodweddion y dull ‘Astudiaeth Gwers’ gellir bod wedi trafod y cyfyngiadau yn ogystal.  Mae tuedd i’r gwaith fod yn ddisgrifiadol yn hyrach na dadansoddol.

	·       Ar adegau rydych chi’n cyfieithu ymadroddion yn uniongyrchiol o’r Saseneg.  Ceisiwch gyfiethu’r ystyr yn unig gan ddefnyddio ymadroddion Cymraeg a Chymreig.  Gwelir enghraifft o hyn ar dudalen 2.



Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
Cyflwyniad (Gweler Rhan 1 yn yr Atodiadau)
Yn dilyn y Pasbort Dysgu Proffesiynol dros dair mlynedd o fod ar brofiadau gwahanol gydag disgyblion gwahanol, mae llawer o newidiadau wedi bod yn y modd roeddwn yn cynllunio, asesu, gwahaniaethu a newid fy ffordd i o ddysgu i gyd-fynd gyda’r ysgol roeddwn ynddi ar y pryd hwnnw. Yn yr aseiniad yma mi fyddaf yn canolbwyntio ar dri o’r deuddeg addysgeg, sef cyfrifoldebau trawsgwricwlaidd, asesu ar gyfer dysgu a chyd-destunau dilys. Mae’r tair addysgeg yma yn cyfuno gyda’r 4 safon SAC sydd yn rhan 1 (Atodiadau) yr aseiniad. Wrth edrych ar y Pasbort Dysgu Proffesiynol, mae pedwar safon sef themâu trawsgwricwlaidd, asesu, cyd-destunau dilys bywyd go-iawn a phrofiadau dysgu cyfunol. Mae’r safonau yma yn cyd-fynd gyda’r tair addysgeg soniais uchod.  Yn ystod yr aseiniad mi fyddaf yn sôn a thrafod sut mae’r safonau a’r addysgegau yn clymu a chyd-fynd gyda’i gilydd wrth i mi drafod yr hyn rwyf wedi gwneud a chyfiawnhau fy nghamau nesaf ar gyfer fy natblygiad fel athrawes. Mae’r safonau a’r addysgegau yn ymatebol ac yn bersonol i anghenion ungolion ar draws y Cwricwlwm er mwyn sicrhau eu bod nhw’n barod ar gyfer pob her bydd yn eu hwynebu nhw yn eu dyfodol fel dysgwyr gydol oes (GWEGogledd, DD). Sicrha hyn fod y disgyblion yn cael y cyfleoedd gorau ar draws eu haddysg ac fel dysgwyr uchelgeisiol, brwdfrydig sydd yn barod i weithio (Llywodraeth Cymru, 2022). Wrth edrych ar yr holl brofiadau roeddwn wedi rhoi i’r disgyblion rwy’n teimlo fel mai dyma’r addysgegau gorau i gyd-fynd gyda’r hyn rwyf wedi paratoi ar eu cyfer ac o fewn y Pasbort Dysgu Proffesiynol. Pwysigrwydd gwneud y pethau yma o dan y safonau a’r addysgegau ydy sicrhau strwythur a disgwyliadau cenedlaethol am yr hyn y bydd plant a phobl ifanc yn dysgu yn y dyfodol fel y bydd y dibenion cwricwlwm a nodwyd yn fwyaf tebygol o gael eu cyflawni (Llywodraeth Cymru, 2018).  Byddai hyn yn dangos bod y disgyblion yn medru cael y gorau allan o bob profiad a’r hyn rydym yn gwneud iddyn nhw i ddatblygu fel disgyblion iach hyderus (Llywodraeth Cymru, 2022), sydd yn barod i wynebu’r byd ac unrhyw heriau byddan nhw’n eu hwynebu fel dysgwyr unigol mewn addysg. 
Adolygiad Llenyddiaeth
‘Mae addysgeg wrth wraidd cwricwlwm’ (Llywodraeth Cymru, 2022) mae’r addysgegau yn sicrhau bod yr ysgolion yn cynllunio yn gywir i wireddu’r Pedwar Diben ar draws y cwricwlwm a’r Meysydd Dysgu a Phrofiad i gyd. Wrth ddarllen a deall yr addysgegau i gyd, mae’r addysgegau yn canolbwyntio ar y disgybl fel unigolyn sy’n dysgu gydol oes. Mae angen gweledigaeth ar yr ysgolion i gydnabod yr addysgegau hanfodol wrth edrych ar yr amgylchedd dysgu a chefnogi’r dysgu yn effeithiol (Llywodraeth Cymru, 2022). Wrth ddarllen llenyddiaeth, mae yna naw addysgeg effeithiol ar gyfer datblygu’r addysgegau er mwyn lles a sicrhau dysgu gorau ar gyfer y disgyblion (Husbands, Pearce, 2012). Sicrha hyn fod y disgyblion yn adeiladau ar sgiliau bywyd a dysgu drwy brofiadau. Fel darpar-athrawes, dyma’r pethau pwysig i mi i roi i’r disgyblion ynghyd â sicrhau lles ac hapusrwydd o fewn yr ystafell ddosbarth. Mae athrawon yn un o’r elfennau allweddol mewn unrhyw ysgol ac addysgu effeithiol yw un o’r sbardunau allweddol ar gyfer gwella ysgolion (Sammons K, 2013). Dyma sut mae’r addysgegau yn sicrhau yr un neges ar draws ysgolion Cymru. Wrth ddilyn yr addysgegau mae hyn yn dangos fod y disgyblion yn cael y gorau. 
Gyda’r Cwricwlwm i Gymru, mae llawer mwy o bwyslais ar y disgyblion yn datblygu ar raddfa ac ar lefel eu hunain. Mae’r Camau Cynnydd newydd yma yn agored i ddysgu’r disgyblion ac yn cysylltu’r Meysydd Dysgu a Phrofiad gyda’r Pedwar Diben yn effeithiol.
Nod y Pedwar Diben ydy paratoi a datblygu’r disgyblion i fod y gorau ym mhob peth y gallant fod ar draws y Meysydd Dysgu a Phrofiad i gyd (GweGogledd Cymru, DD). Wrth gynllunio gwaith fel y gweler yn rhan 1, mae gwneud gwersi hwylus a thrawsgwricwlaidd yn debyg iawn i fy ngwers i ar goginio pice ar y maen, yn dangos bod llythrennedd, rhifedd a’r fframwaith cymhwysedd digidol yn cyfuno wrth ddarllen cyfarwyddiadau, pwyso, darllen y gwres, a defnyddio tafol ddigidol er mwyn pwyso yn gwneud y wers yn un trawsgwrciwlaidd yn effeithiol. Ond nid yn unig dysgu a rhoi profiadau go-iawn gwnes i fel darpar-athrawes, roeddwn wedi sicrhau fy mod yn rhoi profiad holl bwysig sydd angen ar ddisgyblion i wybod sut i fynd ati i goginio a dysgu am hanes eu gwlad, gan mai Cymru a Chymreictod oedd ein thema ar y pryd hynny. Cysyllta’r safon yma a’r profiad yma gyda’r pedwar diben ‘Cyfranwyr mentrus a chreadigol’ gan fod y disgyblion yn cysylltu eu sgiliau llythrennedd, rhifedd a sgiliau echddygol manwl i gynnig syniadau a chreu cynnyrch (Llywodraeth Cymru, 2022). Wrth edrych nôl, roedd y disgyblion wedi mwynhau ac roedd yn braf clywed eu bod nhw wedi mynd ati i geisio gwneud y pice ar y maen adref. Mae hyn wedyn yn dangos eu bod nhw wedi datblygu sgil ac yn barod i ddysgu eraill. Fel y dywed yng Nghwricwlwm i Gymru ‘rhoi o’u hegni a’u sgiliau fel y bydd pobl eraill yn elwa’ (Llywodraeth Cymru, 2022). Fel darpar-athrawes mae hyn yn holl holl bwysig  i mi er mwyn datblygu fel athrawes gan fy mod i’n rhoi’r profiadau iddyn nhw ac maen nhw’n datblygu’n bellach o fewn y Meysydd Dysgu a Phrofiad drwy’r profiadau. Nod sylfaenol pawb sy'n gweithio ym myd addysg yw gwella bywydau myfyrwyr. Er bod llawer o ffactorau personol, teuluol a diwylliannol yn cyfrannu at ddeilliannau myfyrwyr, (Coe et al. 2020) mae corff mawr o ymchwil yn dangos bod yr hyn y mae athrawon yn ei wneud, yn ei wybod ac yn ei gredu yn bwysicach i gyflawniad myfyrwyr nag unrhyw beth arall y gallwn ddylanwadu arno. Wrth addysgu mae angen sicrhau ffocws dysgu clir er mwyn sgaffaldio gweithgareddau i sbarduno dysgu (Cwricwlwm Gogledd Iwerddon, 2009). Mae’n bwysig i gael elfennau gweledol drwy’r amser dysgu i helpu disgyblion i ganolbwyntio ac yn gwneud y dysgu yn fwy effeithiol. Mae hyn hefyd yn sicrhau gwell dealltwriaeth a sbarduno dysgu’r disgyblion fwyfwy. 
I gyd-fynd gyda’r Pedwar Diben ‘unigolion iach, hyderus’ (Llywodraeth Cymru, 2022), roeddwn wedi rhoi y profiad ‘Deiamwnt 9- lles’, fel y gweler yn rhan 1. Roedd hyn wedi rhoi y profiad i’r disgyblion o sut i ddelio gyda phroblemau pob dydd o gwmpo mas ar yr iard i ddewis dŵr dros fwyd. Y peth pwysicaf am y dasg yma doedd yna ddim ateb anghywir, dim ond bod ganddyn nhw y cyfle i roi eu barn ac i’r barn yna i gael ei glywed. Wrth gynllunio’r gwersi lles yma, roeddwn bob tro yn ystyried ‘beth sy’n gwneud addysgu da?’ a’r peth mwyaf pwysig oedd bod y disgyblion yn cael y gorau allan o bob gwers a barn eraill wrth feddwl yn gritigol a gwrando ar eraill. Wrth ymchwilio, siarad a thrafod mae'r ymchwil yn dod yn ôl at y pwynt hollbwysig hwn o hyd: cynnydd myfyrwyr yw'r ffon fesur ar gyfer asesu ansawdd athrawon (Higgins et al. 2014). Wrth wneud y gwersi yma, roedd ymddygiad ar y iard chwarae yn datblygu’n gadarnhaol, roedd cyfeillgarwch yn dechrau eto ac roedd y dysgyblion unwaith yn rhagor wedi dod nôl i gymryd rhan gyda’u ffrindiau yn dilyn dwy flynedd anodd o beidio gorfod rhannu, cyfathrebu ac hyd yn oed parchu eraill. Roedd disgyblion wedi anghofio sut i fod yn blant. Felly fy ateb i oedd i wneud y mwyaf a rhoi’r gorau pob tro i’r disgyblion  (GweGogledd Cymru, DD). Hefyd, mae’r defnydd medrus o gwestiynau wedi’u dewis yn dda i ennyn diddordeb dysgwyr a’u herio, ac i atgyfnerthu dealltwriaeth, yn nodwedd bwysig, yn ogystal â’r defnydd effeithiol o asesu ar gyfer dysgu (Sammons K, 2013). Yn sicr mae hyn yn wir o ran y gwersi yma, gan roedd y disgyblion wedi dysgu rhywbeth ac ateb y pedwar diben drwy ‘wneud penderfyniadau pwyllog ynghylch eu ffordd o fyw a rheoli risg’ (Llywodraeth Cymru, 2022). Hefyd mae’n sicrhau fod y disygblion yn dysgu am yr heriau gallent eu hwynebu yn ystod eu bywydau. Felly mae’n bwysig i mi i’w dysgu nhw er mwyn bod yn hyderus yn yr hyn maen nhw’n gwneud a’r sgil sydd angen arnyn nhw i ddelio gyda’u bywydau (Llywodraeth Cymru, 2022) bach pob dydd mor annibynnol ag sy’n bosib. Mae ymgynghori yn ymwneud â siarad â disgyblion am bethau sydd o bwys yn yr ysgol. (Husbands a Pearce, 2012). Gall gynnwys; sgyrsiau am addysgu a dysgu, ceisio cyngor gan ddisgyblion am fentrau newydd, gwahodd sylwadau ar ffyrdd o ddatrys problemau sy’n effeithio ar hawl yr athro i addysgu a hawl y disgybl i ddysgu. Gallant hefyd wahodd sylwadau arfarnol ar ddatblygiadau diweddar yn yr ysgol neu bolisi ac arfer ystafell ddosbarth.
Wrth edrych yn ôl at Ran 1 yr aseiniad, ac at brofiadau dysgu cyfunol, wrth wneud yr arbrawf pupur a dŵr, roedd yn ateb y pedwar diben ‘dinasyddion egwyddorol, gwybodus’ (Llywodraeth Cymru, 2022). Yn ystod yr arbrawf roeddwn yn dilyn stori Moses a’r Môr Coch allan o’r Beibl ac roedd yn arbrawf wych i wneud i ddangos y môr yn gwahanu fel y gwnaeth gyda Moses. Reodd hyn wedyn wedi ennyn diddordeb y disgyblion yn syth o’r dechrau un er mwyn iddyn nhw ganfod a gwerthuso wrth ddefnyddio tystiolaeth wrth ffurfio barn (Llywodraeth Cymru, 2022). Rwy'n parhau i gael fy synnu gan y cyfraniadau y mae myfyrwyr yn eu gwneud i wella'r arfer o athrawon dan hyfforddiant. Mae’r adborth a ddarperir ganddynt yn creu argraff arnaf yn barhaus, yn enwedig yn sgyrsiau wyneb yn wyneb, a chan y proffesiynoldeb a'r sensitifrwydd a ddangosant, gan eu treiddgarwch a'r gallu i flaenoriaethu, yn ôl eu sgil wrth annog hyfforddeion a gwneud awgrymiadau wedi'u barnu'n dda (Husbands a Pearce, 2012). Mae hyn yn dangos bod ysbrydoliaeth yn digwydd y ddwy ffordd o fewn yr ystafell ddosbarth. Mae’r athrawon yn datblygu a dysgu sgiliau a rhoi profiadau dilys i’r disgyblion ond yn gallu bwydo o’r hyn maen nhw wedi dweud fel llais y plentyn. Sicrha hyn wedyn fod yr athrawes ddosbarth yn parhau i ennyn diddordeb y disgyblion drwy weithio gyda hwy. Er bod llawer i’w hennill o ymgysylltu’n ystyrlon â llais y disgybl, ni ddylai fod cymryd yn ganiataol bod pob athro wedi ei chael hi'n hawdd (Husband a Pearce, 2012). Mae angen cael meddwl agored wrth weithio gyda disgyblion ac mae hyn yn helpu’n fawr wrth gynllunio a gwrando ar lais disgybl. Mae hyn yn arfer dda wrth nodi nifer o nodweddion sy’n gwneud ysgol dda. Un peth pwysig ydy sefydlu cysondeb mewn addysgu a dysgu ar draws y sefydliad wrth drafod yn broffesiynol ac arsywli er mwyn sicrhau datblygiad fel athrawes ac fel disgyblion hefyd (Higgins et al. 2014). Sicrha hyn hefyd bod yr ysgol yn canolbwynio ar anghenion, diddordeb a phryderon pob dysgwr fel unigolyn. 
Yr hyn y gall y plentyn ei wneud mewn cydweithrediad heddiw gall ei wneud ar ei ben ei hun yfory. Felly yr unig math da o gyfarwyddyd yw'r un sy'n gorymdeithio o flaen datblygiad ac yn ei arwain. Ar gyfer addysgu dros amser, roedd ein hysgolion yn ffafrio’r system ‘gymhleth’ o addysgu, y credwyd ei bod wedi addasu i ffordd y plentyn o feddwl (Husbands a Pearce, 2012). Wrth gynnig problemau i’r plentyn roedd yn gallu delio â nhw heb gymorth.

Wrth symud ymlaen i asesu ar gyfer dysgu, mae nifer o strategaethau gwahanol sydd yn gweithio’n wahanol ar gyfer disgyblion o wahanol oed, gwahanol lefel a diddordeb y disgyblion. Gan edrych ar asesu ar gyfer dysgu fel rhywbeth holl bwysig o fewn yr ystafell ddosbarth o ddydd i ddydd, mae’n debygol fod y disgyblion yn medru gwneud llawer o bethau gwahanol wrth ddangos eu dealltwriaeth. Mae’r athrawes wedyn yn medru eu hasesu nhw wrth fynd ati i wneud gwaith y dosbarth. Un modd sydd yn bwysig o ran defnyddio’r strategaethau yma yn y dosbarth yw i fod yn sensitif wrth ganmol y disgyblion. Mae angen canmol y disgyblion yn gadarnhaol a rhoi adborth ar yr ymdrechion mae’r disgyblion wedi’u gwneud neu’r strategaeth cywir maent wedi defnyddio er mwyn sicrhau hunan-effeithiolrwydd i gyflawni nod y wers (Cwricwlwm Gogledd Iwerddon, 2009). Sicrha hyn bod y disgyblion yn hapus yn eu dysgu, yn barod i ddysgu fwyfwy ac yn gadarnhaol wrth wneud hynny. Er bod canmol yn medru datblygu disgyblion i gael yr ysgogiad personol yma, mae hefyd rhaid bod dysgu hunangyfeiredig yn digwydd gyda’r disgyblion fel eu bod nhw’n medru gwireddu’r pedwar diben wrth ddysgu. Mae dysgu hunan gyfeiredig yn digwydd mewn tair rhan sef; hunanreolaeth, hunan-fonitro ac hunanreoleiddio (Cwricwlwm Gogledd Iwerddon, 2009). Wrth ddilyn y camau yma, mae’r disgyblion yn medru dysgu am eu meddwl nhw eu hunain a sut i ymdopi gyda’r hyn maen nhw’n dysgu a’r camau nesaf er mwyn cynnydd. Mae’r gallu i reoli agwedd, ymddydiad ac ymdrech drwy ddiddordeb yn eu paratoi i ddyfalbarhau drwy gydol y gwersi wrth geisio ateb y nôd. Un techneg dda sydd yn gweithio’n aml o ran deall a gwybod beth mae’r disgyblion wedi dysgu ydy cwestiynu. Mae’r dechneg yma yn gallu cael ei rhannu mewn i lawer o strategaethau gwahanol megis ‘dim dwylo i fyny’, ‘amser i feddwl’ ac ati ac mae hyn yn sicrhau bod y dosbarth cyfan wedyn yn cael tro ac efallai gwneud i’r disgyblion ganolbwyntio fwyfwy ar yr hyn maent yn dysgu y diwrnod hynny. Er hyn, mae annog disgyblion i gwestiynu hefyd yn gallu agor y cyfleoedd i ddadlau ac ystyried barn disgyblion eraill ac yn agored i drafodaeth (Cwricwlwm Gogledd Iwerddon, 2009). Sicrha hyn fod y disgyblion wedyn yn gallu datblygu eraill ynghyd a’u hunain. Mae hyn yn pwysleisio parodrwydd y disgyblion i wella a datblygu fel dysgwyr mentrus (Cwricwlwm i Gymru, 2022). 
Er bod canmol disgyblion yn beth da, mae hefyd angen i’r disgyblion ddysgu beth yw methiant hefyd. Mae angen bod yn agored a dangos bod methiant yn rhywbeth sydd yn digwydd i bawb bob dydd (Cwricwlwm Gogledd Iwerddon, 2009). Mae angen bod yn sensitif wrth wneud hyn hefyd er mwyn sicrhau bod y disgyblion  yn gwybod bod methiant yn rhywbeth ‘normal’ maent fwy tebygol o chwilio am brofiadau sydd yn barod i ymestyn eu dysgu. Dysgais hyn wrth wneud a dilyn gwahanol strategaethau megis bodiau fyny/lawr, munud i feddwl, hunanasesu, asesu cyfoedion, meini prawf llwyddiant, cwestiynu, dim ond i  enwi rhai. Wrth edrych ar Asesu ar gyfer dysgu, mae dysgwyr uchelgeisiol, galluog o Gwricwlwm i Gymru, 2022 yn cyfateb gydag elfennau o strategaethau ac addysgu’r disgyblion. Mae athrawon yn cyfateb strategaethau i gyd-fynd gyda’r wers/ tasg ffocws er mwyn sicrhau bod y disgyblion yn parhau i wneud beth sydd rhaid iddyn nhw wneud yn ôl Meini Prawf Llwyddiant y wers. Dyweda (Llywodraeth Cymru, 2022), bod gosod y safonau yma i ddisgyblion yn datblygu corff o wybodaeth er mwyn datblygu’r sgiliau sydd eu hangen arnyn nhw, ac yn ymestyn eu gwybodaeth i chwilio am heriau a chyfoethogi’r hyn maent wedi dysgu. Wrth edrych ar y dosbarth a dod i adnabod y disgyblion rydych yn asesu’r sefyllfa er mwyn datblygu yr hyn mae’r disgyblion yn dysgu. Sicrha hyn hefyd wedyn bod y disgyblion yn datblygu sgiliau ychwanegol wrth wneud heriau gwahanol yn yr ystafell ddosbarth wythnos neu bythefnos ar ôl gwneud y tasg ffocws, fel eu bod nhw’n medru eu gwneud yn annibynnol. 
Wrth gynllunio, mae angen sicrhau ein bod ni fel athrawon yn gwybod beth sydd angen i’r disgyblion ddysgu er mwyn cynnydd. Mae creu Meini Prawf Llwyddiant yn ystod y gwersi gyda’r disgyblion yn sicrhau mynediad mwy effeithiol at y meini prawf ac yr ymrwymiad yma wrth iddyn nhw fynd at i i wneud y weithgaredd (Cwricwlwm Gogledd Iwerddon, 2009). Mae’n ffordd defnyddiol i ni fel athrawon i benderfynu pe bai bod y disgyblion wedi dysgu yr hyn roedd rhaid iddyn nhw ddysgu a’u deall, ynghyd â deall y pwyntiau hanfodol o’r mewnbwn maent wedi dysgu yn y wers hyd hynny. Er hyn, o brofiad, nid nid ydy Meini Prawf Llwyddiant yn llwyddiannus gyda phob oed. 
Casgliad
Wrth edrych nôl dros y dair mlynedd mae llawer wedi newid ac mae ysgolion nawr yn ymgysylltu fwyfwy gyda Chwricwlwm i Gymru ac yn dechrau ei ddeall. Mae hyn yn agwedd rydym yn ffodus iawn ohono fel darpar-athrawon gan ein bod ni wedi dysgu llawer am y cwricwlwm wrth ymweld gyda’r ysgolion, gweld sut mae ysgolion yn ei ddefnyddio a dysgu ac addygsu yn y ffordd newydd yma o gynlllunio ac asesu cynnydd o fewn y camau cynnydd. Ystyria sut y gallech chi ymgorffori'r syniad o fodelau rôl cadarnhaol i mewn i'ch ystafell ddosbarth. Gall y rhain fod yn ddylanwad pwerus ar ddysgwyr. Efallai eu bod yn bobl sydd wedi cael llwyddiant trwy gredu ynddynt eu hunain, neu efallai eu bod wedi gwneud ymdrech eithriadol i ymdopi gyda heriau a rhwystrau yn eu bywydau. Mae modelau rôl da yn cynnig ysbrydoliaeth a chefnogaeth gan yr hyn maen nhw'n ei ddweud neu'n ei wneud (Cwricwlwm gogledd Cymru, 2009). Mae hyn yn un modd o ddatblygu wrth edrych ar y disgyblion fel un dosbarth o ddysgwyr a’u hysbrydoli mewn sawl ffordd gwahanol ac i fod yn arwyr iddyn nhw wrth eu dysgu a’u hysbrydoli i sbarduno’r meddwl. 
Mae’r safonau i gyd wedi cyd-fynd gyda’r tair addysgeg roeddwn wedi sôn amdano ac mae modd symud ymlaen a datblygu’r dair elfen yma wrth fynd allan i ysgolion ac wrth ddechrau swydd fel athrawes. Mae diwylliant asesu ar gyfer dysgu yn fodd o sicrhau gwelliant hyd yn oed y rhai gorau gall fod (Cwricwlwm Gogledd Iwerddon, 2009). Pwysleisia hyn ar adborth cefnogol sydd yn adeiladu ar hunan-hyder ac yn anfon neges glir i ddisgyblion gall pawb wella arno fel darpar-athrawon ac fel athrawon. Mae dysgu yn newid pob dydd a gyda llais y disgybl yn dod yn rhywbeth sydd mwy gweladwy o ran sbarduno’r disgyblion, dyma’r ffordd ymlaen er mwyn gwneud dysgu yn rhywbeth hwylus i bawb. 
Wrth symud ymlaen mi fyddaf yn parhau i ddefnyddio strategaethau asesu ar gyfer dysgu er mwyn sbarduno’r dychymyg a chyfateb y rhain gyda’r pedwar diben mewn pob modd posibu. Wrth edrych ar themâu trawsgwricwlaidd mi fyddaf yn sicrhau fy mod yn datblygu pob plentyn fel dysgwr unigol sydd yn barod i wynebu unrhyw heriau a bydd yn digwydd yn eu bywydau (Llywodraeth Cymru, 2022). 

